দি অ্যাশেজ
এটি আন্তর্জাতিক ক্রীড়ায় প্রতিপক্ষ দুই দলের মধ্যে সবচেয়ে উদযাপিত বিষয়রূপে চিহ্নিত হয়ে আছে। বর্তমানে এটি দ্বি-বার্ষিকাকারে পালাক্রমে ইংল্যান্ড ও অস্ট্রেলিয়ায় ১৮ থেকে ৩০ মাসের ব্যবধানে অনুষ্ঠিত হচ্ছে। অ্যাশেজে পাঁচটি টেস্ট ম্যাচ, প্রতি ম্যাচে দুই ইনিংস নিয়ে টেস্ট ক্রিকেটের যাবতীয় আইন-কানুন প্রতিপালন করে অনুষ্ঠিত হয়। কোন কারণে সিরিজ ড্র হলে পূর্বেকার অ্যাশেজ বিজয়ী দলের কাছেই ট্রফিটি রক্ষিত থাকে।
বক্সিং ডে টেস্ট
বক্সিং ডে টেস্ট () ম্যাচ অস্ট্রেলিয়ার ভিক্টোরিয়া প্রদেশের মেলবোর্ন শহরে অনুষ্ঠিত ক্রিকেট টেস্ট ম্যাচ। এতে স্বাগতিক অস্ট্রেলিয়া ক্রিকেট দল ও গ্রীষ্মকালীন সফরে আসা প্রতিপক্ষ জাতীয় ক্রিকেট দল প্রতিদ্বন্দ্বিতা করে। ২৬ ডিসেম্বর তারিখে পালিত বক্সিং ডে উপলক্ষে সাংবার্ষিকভিত্তিতে এ টেস্ট ম্যাচ অনুষ্ঠিত হয়ে থাকে। এ খেলার মাঠ হিসেবে মেলবোর্ন ক্রিকেট গ্রাউন্ডকে (এমসিজি) নির্ধারণ করা হয় যা ১৯৫০ সাল থেকে প্রবর্তিত হয়েছে। প্রতি চার বছর অন্তর বক্সিং ডে টেস্টকে কেন্দ্র করে ইংল্যান্ডের বিপক্ষে অনুষ্ঠিত পাঁচ-ম্যাচের অ্যাশেজ সিরিজের অংশ হিসেবে গণ্য করা হয়।